stanford-oval/wikipedia huggingface dataset:
אאידה (מחזמר)
פרסים ומועמדויות

| שנה | פרס | קטגוריה | מועמד | תוצאה |
| --- | --- | --- | --- | --- |
| 2000 | פרס טוני | הפסקול המקורי הטוב ביותר | אלטון ג'ון וטים רייס | זכייה |
| 2000 | פרס טוני | הביצוע הטוב ביותר על ידי שחקנית ראשית במחזמר | הת'ר הדלי (אנ') | זכייה |
| 2000 | פרס טוני | עיצוב במה הטוב ביותר | בוב קראולי (אנ') | זכייה |
| 2000 | פרס טוני | עיצוב התלבושות הטוב ביותר | בוב קראולי (אנ') | מועמדות |
| 2000 | פרס טוני | עיצוב התאורה הטוב ביותר | נטשה כץ | זכייה |
| 2000 | פרס דרמה דסק (אנ') | שחקנית יוצאת מהכלל במחזמר | הת'ר הדלי (אנ') | זכייה |
| 2000 | ליגת הדרמה | הפקה נכבדת של מחזמר | הפקה נכבדת של מחזמר | מועמדות |
| 2000 | פרס מעגל המבקרים החיצוני (אנ') | שחקנית יוצאת מהכלל במחזמר | הת'ר הדלי (אנ') | מועמדות |
ראו גם

אאידה
אלטון ג'ון
טים רייס
הערות שוליים

1 2  עמוד המחזמר באתר Playbill, באתר Playbill (באנגלית)
↑  Aida, Musical Cyberspace, ‏2009-10-24 (באנגלית)
↑  תיאטרון - עדי כהן היא אאידה, באתר www.habama.co.il
↑  The Musical: AIDA | הלל, באתר web.archive.org, ‏2014-02-22
| --- | --- |
בקרת זהויות :  GND: 4674202-5  MusicBrainz work: dabdf5ef-156a-4d81-95de-bf84cbd7de5d  VIAF: 220552807   WorldCat (עם VIAF): 220552807
פרהאד חאג'ייב

| --- | --- |
אין תמונה חופשית
 לידה:  1980 (בן 44 בערך) סומגאיט, הרפובליקה הסובייטית הסוציאליסטית של אזרבייג'ן 
 השכלה:  Azerbaijan University  אוניברסיטת המדינה לכלכלה של אזרבייג'ן 
 
פרהאד חאג'ייב (באזרית: Fərhad Hacıyev; נולד ב-1980) הוא סגן שר הנוער והספורט של אזרבייג'ן.
ראשית חייו

חאג'ייב נולד ב-1980 בסומגאיט. ב-1999 הוא סיים תואר ראשון ביחסים בין-לאומיים באוניברסיטת אזבייג'ן, ותואר שני ב-2001. בשנת 2007 סיים את לימודיו באוניברסיטה הממלכתית של אזרבייג'ן לכלכלה עם תואר שני במימון. הוא סיים את הקורס של בית הספר לממשל באוניברסיטת הרווארד לפקידי ממשל בכירים ב-2008. הוא בעל דוקטורט במדעי הפילוסופיה.
קריירה

בשנים 2000–2001 עבד כראש מחלקה, כיושב ראש אספה, וכמזכ"ל המועצה הלאומית של ארגוני הנוער של אזרבייג'ן. בשנת 2001, הוא מונה לראש המגזר לעבודה עם ארגונים בין-לאומיים במשרד הנוער והספורט של אזרבייג'ן. בנובמבר 2002 מונה לראש המחלקה לענייני נוער במשרד הנוער והספורט. בין השנים 2006–2009 כיהן כיושב ראש ועדת התוכנית לענייני צעירים של מועצת אירופה.
בשנים 2012–2018 שימש כמנכ"ל קרן הנוער תחת נשיא אזרבייג'ן. בשנת 2018 הוא מונה לסגן שר הנוער והספורט של אזרבייג'ן בהוראת הנשיא.
הערות שוליים

↑  "Azərbaycan Respublikasının Prezidenti yanında Gənclər Fondunun icraçı direktorunun təyin edilməsi haqqında Azərbaycan Respublikası Prezidentinin Sərəncamı". www.e-qanun.az. 30 בדצמבר 2012. נבדק ב-11 בפברואר 2021. {{cite web}}:  (עזרה)
↑  "F.M.Hacıyevin Azərbaycan Respublikasının gənclər və idman nazirinin müavini təyin edilməsi haqqında Azərbaycan Respublikası Prezidentinin Sərəncamı". www.e-qanun.az. 1 במרץ 2018. נבדק ב-11 בפברואר 2021. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרהאד חאג'ייב".
אוסטאופתיה

אוסטאופתיה היא שיטת רפואה אלטרנטיבית העוסקת בעיסוי ומניפולציה ידנית של שרירים ועצמות.
לתאוריה העומדת בבסיס השיטה אין ביסוס מדעי והיא נחשבת לפסאודו-מדע. שירות הבריאות הלאומי בבריטניה מצא כי קיימות "ראיות מועטות המציעות" כי אוסטאופתיה "עשויה להועיל לסוגים מסוימים של כאבי צוואר, כתף או גפיים תחתונות, ולהחלמה לאחר ניתוחי ירך וברך", שבהם מומלץ טיפול פיזי מלווה, אך אין ראיות ליעילות האוסטאופתיה למצבים שאינם קשורים לעצמות ושרירים, "דוגמת כאבי ראש, מיגרנות, כאבי מחזור, בעיות במערכת העיכול, דיכאון או בכי מוגזם בתינוקות (קוליק תינוקות). לפי חלק מהספרות המחקרית, הראיות ליעילות האוסטאופתיה בטיפול בכאבי עצם ושרירים אינן חזקות מספיק.
מניפולציה אוסטאופתית היא מערך הליבה של טכניקות באוסטאופתיה ורפואה אוסטאופתית. הטכניקות מבוססות על תאוריה שנוצרה על ידי אנדרו טיילור סטיל (1828–1917) המייצגת קיומה של שכבת רקמה ש"קושרת כל חלק בגוף עם כל חלק אחר". אוסטאופתים מנסים לאבחן ולטפל במה שנקרא "חוסר תפקוד סומטי", על ידי מניפולציה על עצמותיו ושריריו של אדם. טכניקות אוסטאופתיות משמשות לרוב לטיפול בכאבי גב ובעיות שרירים ושלד.
היסטוריה

האוסטאופתיה נוסדה בשנת 1874 על ידי ד"ר אנדרו טיילור סטיל (אנ') במיזורי, ארצות הברית, אשר היה רופא בעל ותק של 30 שנה. סטיל טען כי מחלות מושרשות בבעיות במערכת השלד והשרירים, וכי מניפולציות אוסטאופתיות יכולות לפתור בעיות אלה על ידי רתימת פוטנציאל הריפוי העצמי של הגוף. בנוסף לראייתו, יש להעדיף טיפול הוליסטי על פני הדרכים הקונבנציונליות הכוללות נטילת תרופות.
שיטות טיפול

על פי נתוני האיגוד האמריקני לאוסטאופתיה (AOA), טיפול במניפולציה אוסטאופתית נחשב רק למרכיב אחד ברפואה האוסטאופתית וניתן להשתמש בו לבד או בשילוב עם תרופות, שיקום, ניתוחים, חינוך מטופלים, תזונה ופעילות גופנית. טכניקות אוסטאופתיות אינן בהכרח ייחודיות לרפואה האוסטאופתית; תחומים אחרים, כמו פיזיותרפיה או כירופרקטיקה, משתמשים בטכניקות דומות.
עקרון בלתי נפרד באוסטיאופתיה הוא שבעיות באנטומיה של הגוף יכולות להשפיע על תפקודו התקין. עיקרון נוסף הוא היכולת המולדת של הגוף לרפא את עצמו. רבות מהטכניקות המניפולטיביות של הרפואה האוסטיאופתית מכוונות להפחית או לחסל את המכשולים למבנה ותפקוד תקינים, כך מנגנון הריפוי העצמי יכול לחזור לתפקודו והשיב לאדם את בריאותו. האיגוד האמריקני לאוסטאופתיה (AOA) קובע כי ארבעת העקרונות העיקריים של הרפואה האוסטאופתית הם הבאים:
הגוף פועל כיחידה משולבת של נפש, גוף ורוח.
הגוף מחזיק מנגנונים לוויסות עצמי, ובעל היכולת הטמונה להגן, לתקן ולבנות מחדש את עצמו.
מבנה ותפקוד קשורים זה בזה וזה לזה.
טיפול רציונלי מבוסס על התחשבות בשלושת העקרונות הראשונים.
עקרונות אלה אינם נראים על ידי רופאי הרפואה האוסטאופתית כחוקים אמפיריים; הם משמשים, למעשה, כבסיס לגישה האוסטאופתית לבריאות ומחלות.
שיטות טיפול > Counterstrain (מתח-נגדי)

לפי האוסטאופתיה טכניקת המתח הנגדי רואה את חוסר התפקוד כרפלקס מתמשך ובלתי הולם, אשר מעוכב במהלך הטיפול על ידי הפעלת מתח קל בכיוון ההפוך בדיוק לזה של הרפלקס. טכניקה זו מוחזקת תשעים שניות והמטופל מוחזר לאחר מכן לתנוחתה הרגילה. שיפור או שחרור בנקודת המתח המזוהה הוא התוצאה הרצויה.
שיטות טיפול > High-velocity, low-amplitude (מהירות גבוהה, משרעת נמוכה)

זו טכניקה המפעילה כוח טיפולי מהיר, ממוקד ובמשך זמן קצר. טכניקה זו היא מהטכניקות האוסטאופתיות הוותיקות והנפוצות ביותר. מרבית המחקרים הקליניים התמקדו בהערכת יעילותה של צורה זו של מניפולציה בעמוד השדרה, במיוחד לכאבי גב תחתון, אמצע גב וצוואר.
שיטות טיפול > Myofascial release (שחרור שרירי-פציאלי)

פשייה היא רקמת החיבור המספקת תמיכה והגנה לרוב המבנים בגוף האדם, כולל שרירים. לפי האוסטאופתיה רקמה רכה זו יכולה להיות מוגבלת עקב מחלה פסיכוגנית, שימוש יתר, טראומה, חומרים זיהומיים או חוסר פעילות, ולעיתים קרובות לגרום לכאבי שרירים.
שיטות טיפול > Craniosacral (גולגולת-אגן)

היא טכניקת טיפול המשתמשת במגע עדין כדי לחוש את המפרקים של עצמות הגולגולת. מגע, שנועד ל"איזון תנודת נוזל המוח והשדרה" במטרה לחזק את "כוח הריפוי הפנימי". הטכניקה לא תאומת למחקר מדעי מודרני והגדרתה פסאודו מדע.
שיטות טיפול > עיסוי לימפטי

טיפול במשאבות לימפטיות (LPT) הוא טכניקה ידנית המיועדת לעודד זרימת לימפה במערכת הלימפה של האדם. טכניקת המשאבה הלימפטית המודרנית הראשונה פותחה בשנת 1920, אם כי רופאים אוסטאופתים השתמשו בצורות שונות של טכניקות לימפטיות כבר בסוף המאה ה -19.
יעילות

במרבית האנליזות שנערכו לא נצפתה השפעה חיובית משמעותית כתוצאה מטיפול באוסטאופתיה.
בסקירה שיטתית משנת 2013 לא נמצאו מספיק ראיות לתמיכה בטיפול במניפולציה אוסטאופתית לכאבי גב תחתון לא ספציפיים. בשנת 2011, סקירה שיטתית לא מצאה שום הוכחה משכנעת לכך שמניפולציה אוסטיאופתית הייתה יעילה לטיפול בכאבי שרירים ושלד.
סקירה שיטתית משנת 2013 של השימוש במניפולציה אוסטיאופתית לטיפול במצבי ילדים הגיעה למסקנה כי יעילותה אינה מוכחת.
סקירת ספריית קוקרן משנת 2005 של שימוש במניפולציה אוסטיאופתית בטיפול באסתמה הגיעה למסקנה כי אין מספיק הוכחות לכך שניתן להשתמש במניפולציה אוסטיאופתית לטיפול באסתמה.
בסקירה שיטתית משנת 2018 נמצא כי אין הוכחות לאמינות או ליעילות הספציפית של הטכניקות המשמשות באוסטיאופתיה של האיברים הפנימיים.
בסקירה שיטתית משנת 2011 הגיעו למסקנה כי אין מספיק ראיות המצביעות על יעילות למניפולציה בסגנון אוסטאופתי בטיפול בכאבי שרירים ושלד.
הסמכה

אוסטאופתים מוסמכים מקבלים את הסמכתם לעיסוק במקצוע לאחר קבלת הסמכה ממוסד אקדמי מוכר, כמו בצורה של השלמת תואר בוגר באוסטאופתיה (בבריטניה מכונה תואר זה .B.Ost), אחרים ממשיכים לתואר מתקדם בתחום הנקרא "דוקטור לאוסטאופתיה" (D.O). האוסטאופט אינו מוגדר כרופא, ותואר מתקדם זה אינו תואר רפואי כולל בארצות הברית (נכון ל-2016), אורך לימודי התואר נמשכים כ-3 שנים אקדמיות ועוד שנת התמחות בתחום ספציפי.
הסמכה > בישראל

נכון לשנת 2022 ניתן ללמוד בארץ את המקצוע, כמסלול תעודה בקמפוס ברושים ובמכללת וינגייט. אוסטאופתים ישראלים מוסמכים, בדרך כלל מאוגדים תחת רשימת האוסטאופתים בישראל, והאגודה הישראלית לאוסטואפתיה. אוסטאופתים אשר עברו הסמכה מטעם מכללת וינגייט מוכרים כאוסטאופתים מוסמכים בחלק ממדינות אירופה. העיסוק באוסטאופתיה טרם הוסדר בחוק הישראלי ועל כן נוצר מצב בו כל אדם המעוניין בכך, יכול לכנות עצמו "אוסטאופת", בין אם הוא משולל כל השכלה מוסדית בנושא ובין אם רכש השכלה כזו. מסיבה זו אוסטאופתים בעלי השכלה מוכרת בתחום (במדינה משפיעה אחרת), לא יכולים לקבל רישוי ממשרד הבריאות משום שנכון להיום לא קיים חוק אשר יבסס רישוי כזה. איגוד האוסטאופתיה הישראלי כיום הוא זה שמוודא את רמת ההכשרה הנדרשת כדי להיות אוסטאופת בישראל ומנפיק אישורים לחברי האיגוד המוסמכים.
הערות שוליים

↑  Snyder, John (2014). "Osteopathy in the NICU: False Claims and False Dichotomies". נבדק ב-28 במרץ 2017. So other than a lower admissions standard and the focus on a pseudoscientific belief system, there is no difference between the two educational systems. So why should this two-tiered system even exist? It is time to rid ourselves of this pre-scientific, dual system of medical education. {{cite web}}:  (עזרה)
↑  "Osteopathic Manipulative Treatment". NYU Langone Medical Center. 23 ביולי 2012. נבדק ב-5 בספטמבר 2012. {{cite web}}:  (עזרה)
↑  "Osteopathy – NHS Choices". Nhs.uk. 11 באוקטובר 2011. נבדק ב-8 בינואר 2014. {{cite web}}:  (עזרה)
↑  "Osteopathy for Musculoskeletal Pain". Clinical Rheumatology. 2011.
↑  Franke H, Franke JD, Fryer G (באוגוסט 2014). "Osteopathic manipulative treatment for nonspecific low back pain: a systematic review and meta-analysis". BMC Musculoskelet Disord (Systematic review & meta-analysis). 15 (1): 286. doi:10.1186/1471-2474-15-286. PMC 4159549. PMID 25175885. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Posadzki P, Ernst E (בפברואר 2011). "Osteopathy for musculoskeletal pain patients: a systematic review of randomized controlled trials". Clin. Rheumatol. (Systematic review). 30 (2): 285–91. doi:10.1007/s10067-010-1600-6. PMID 21053038. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Posadzki, P.; Lee, M. S.; Ernst, E. (2013). "Osteopathic Manipulative Treatment for Pediatric Conditions: A Systematic Review". Pediatrics. 132 (1): 140–52. doi:10.1542/peds.2012-3959. PMID 23776117.
↑  Hondras, Maria A; Linde, Klaus; Jones, Arthur P (2005).  Hondras, Maria A (ed.). "Manual therapy for asthma". Cochrane Database of Systematic Reviews (2): CD001002. doi:10.1002/14651858.CD001002.pub2. PMID 15846609.
↑  Guillaud, Albin; Darbois, Nelly; Monvoisin, Richard; Pinsaultn, Nicolas (2018). "Reliability of diagnosis and clinical efficacy of visceral osteopathy: a systematic review". BMC Complementary and Alternative Medicine. 18 (2). doi:10.1186/s12906-018-2098-8. PMC 5816506.
↑  Posadzki, P; Ernst, E (2011). "Osteopathy for Musculoskeletal Pain". Clinical Rheumatology. 30 (2): 285–91. doi:10.1007/s10067-010-1600-6. PMID 21053038.
↑  Bachelor of Osteopathy.
| --- | --- |
בקרת זהויות :  NLI: 987007553342605171  BnF: cb11952833j (data)  GND: 4500118-2  LCCN: sh85095977  LNB: 000193885 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אנדרו טיילור סטיל ב-1914
קהילייה (מדינות ארצות הברית)

ארבע המדינות שהתואר "קהילייה" משמש אותן באופן רשמי: 
 מסצ'וסטס מסצ'וסטס 
 פנסילבניה פנסילבניה 
 וירג'יניה וירג'יניה 
 קנטקי קנטקי
קהילייה (באנגלית: Commonwealth) הוא מונח המשמש ארבע מתוך חמישים מדינות ארצות הברית בשמותיהן הרשמיים המלאים. "קהילייה" הוא מונח אנגלי מסורתי לקהילה פוליטית שנוסדה למען הכלל. ארבע המדינות – וירג'יניה, מסצ'וסטס, פנסילבניה וקנטקי – שוכנות כולן במזרח ארצות הברית, וטרם ייסוד ארצות הברית בשנת 1776, היו קולוניות של האימפריה הבריטית (קנטקי טרם נוסדה כמשטר עצמאי תחת השלטון הבריטי, אלא הייתה חלק מווירג'יניה). ככאלו, חלק מחוקיהן, מוסדותיהן ומערכות המשפט שלהן מושפעות באופן ניכר מהמשפט המקובל.
הגדרה

המונח "קהילייה" אינו מתאר או קובע שום מעמד פוליטי או יחסים משפטיים ספציפיים כאשר מדינה ממדינות ארצות הברית עושה בו שימוש. דהיינו, המדינות שכן משתמשות בו שוות לאלה שלא משתמשות בו. כמונח אנגלי מסורתי לקהילה פוליטית שנוסדה לשם טובת הכלל, הוא מטעים באופן סמלי כי למדינות אלה ישנה "ממשלה המבוססת על הסכמיות ושלטון העם", בניגוד לקולוניות אחרות שמעמדן הקולוניאלי נגזר מסמכות הכתר הבריטי. הכוונה היא לעושר או לרווחה המשותפים לציבור, ומקורו של המונח בתרגום חופשי של המונח הלטיני "res publica".
אישומים פליליים בארבע מדינות אלה מוגשים בשם הקהילייה.
מלבד ארבע המדינות האמורות, מדינות אחרות השתמשו מדי פעם במונח "קהילייה" בתייחסות לעצמן:
במונח "קהילייה" נעשה שימוש לחליפין עם המונח "מדינה" בחוקה של ורמונט.
דלאוור כונתה בעיקר "מדינה" בחוקתה משנת 1776; עם זאת, המונח "קהילייה" הופיע באחד מפרקיה.
שתיים מהטריטוריות של ארצות הברית מוגדרות גם הן כ"קהיליות חברתיות": איי מריאנה הצפוניים ופוארטו ריקו. כאשר נעשה שימוש בקשר לאזורים שאינם מדינות אך בריבונות הממשלה הפדרלית של ארצות הברית, המונח מתאר באופן כללי אזור אוטונומי המנהל עצמו תחת חוקה שאימץ ושזכותו לממשל עצמי לא תבוטל באופן חד צדדי בידי הקונגרס של ארצות הברית.
קהיליות > וירג'יניה

השם "קהיליית וירג'יניה" מתוארך עוד למתן העצמאות האמריקאית מהאימפריה הבריטית. החוקה הראשונה של וירג'יניה (שאומצה ב-29 ביוני 1776) קבעה כי "יפויי כוח ומלגות יינתנו בשם קהיליית וירג'יניה, ויעמדו לבחינות של המושל עם חותם הקהילייה שיצרף". מזכיר המדינה בווירג'יניה נקרא "מזכיר הקהילייה" (Secretary of the Commonwealth of Virginia), והוא עדיין מעניק מלגות בשם הקהילייה. בין היתר, החוקה קבעה כי כתבי אישום פליליים אמורים להיות מסוכמים במילים "נגד שלום וכבוד הקהילייה". בנוסף, התואר הרשמי של התובע הפלילי המקומי הנבחר בכל אחת מהמחלקות הפוליטיות בחלקת המשפטים של וירג'יניה הוא "תובע הקהילייה", בניגוד לתפקיד התובע הכללי במדינות אחרות או לתפקיד התובע המחוזי הסטנדרטי יותר. בווירג'יניה משתמשים לעיתים במונח "מדינה" באופן רשמי, בדרך כלל בהרכב ולא כשם עצמאי. הדבר ניכר בשמות "מועצת התאגיד המדינתית של וירג'יניה", "משטרת המדינה" ו"המכון הפוליטכני ואוניברסיטת המדינה של וירג'יניה". האוניברסיטה בריצ'מונד, בירת המדינה, ידועה בשם "אוניברסיטת קהיליית וירג'יניה". ישנה גם אוניברסיטת המדינה של וירג'יניה, השוכנת באטריק.
קהיליות > מסצ'וסטס

מסצ'וסטס נקראת באורח רשמי "קהיליית מסצ'וסטס" על פי חוקתה (אנ'). השם "מדינת מפרץ מסצ'וסטס" (State of Massachusetts Bay) שימש את כל החוקים וההחלטות עד 1780 ובטיוטה הראשונה של החוקה. ניתן לייחס את השם הנוכחי לטיוטה השנייה של חוקת מסצ'וסטס, שנכתבה על ידי ג'ון אדמס ואושרה בשנת 1780. במסצ'וסטס, ישנו שימוש רשמי מדי פעם במונח "מדינה", בדרך כלל כהרכב ולא כשם עצמאי. למשל בשמות של משטרת מדינת מסצ'וסטס, בית מדינת מסצ'וסטס ובית החולים המדינתי ברידג'ווטר.
קהיליות > פנסילבניה

סמל פנסילבניה אינו מכיל את המונח "קהילייה", אך הליכים משפטיים הם בשם "קהילייה", המהווה ייעוד רשמי מסורתי כהתייחסות לפנסילבניה עצמה. בשנת 1776, החוקה המדינתית הראשונה בפנסילבניה כינתה אותה הן קהילייה והן מדינות, דפוס שאומץ גם בחוקות של השנים 1790, 1838, 1874 ו-1968. אחד משני בתי המשפט לערעורי ביניים בפנסילבניה נקרא "בית משפט הקהילייה".
קהיליות > קנטקי

ב-28 בספטמבר 1786, תושבי מחוז קנטקי החלו לעתור אל בית המחוקקים של וירג'יניה בבקשה לקבל מעמד של מדינה חופשית ועצמאית בשם "קהיליית קנטקי". ב-1 ביוני 1792, מחוז קנטקי הפך רשמית למדינה. כמו בווירג'יניה, התואר הרשמי של התובע המקומי הנבחר בכל אחת מהמחלקות הפוליטיות של קנטקי הוא "תובע הקהילייה", בניגוד לתפקיד התובע הכללי במדינות אחרות או לתפקיד התובע המחוזי הסטנדרטי יותר. קנטקי היא המדינה היחידה שאינה חלק משלוש עשרה המושבות המשתמשת במונח "קהילייה".
הערות שוליים

↑  הגדרת המונח "Commonwealth", באתר מילון מרים ובסטר (באנגלית)
↑  William E. Nelson, The Common Law in Colonial America, כרך 8, Oxford University Press, 2008. (באנגלית)
↑  בקליפורניה, קולורדו, אילינוי, מישיגן וניו יורק, כתבי אישום פליליים מוגשים בשם העם. בכל המדינות האחרות, הם מובאים בשם המדינה. עם זאת, בכל המדינות ללא יוצאת מן הכלל כתבי אישום פליליים פדרליים מוגשים תמיד בשם ארצות הברית של אמריקה.
↑  חוקת ורמונט – פרק 2, סעיפים 1,8 ו-71 (באנגלית)
↑   S:EN:Constitution of Delaware (1776), חוקת 1776 של דלאוור, באתר ויקיטקסט (באנגלית)
↑  7 fam 1120 Acquisition of U.S. Nationality in U.S. Territories and Possessions, מחלקת המדינה של ארצות הברית, 2015 (באנגלית)
↑  CIS: State Symbols (באנגלית)
Cyberpunk: Edgerunners

| --- | --- |

כרזת הסדרה המציגה את שתי הדמויות הראשיות: לוסי מימין ודייויד משמאל
 מבוסס על:  Cyberpunk 2077 
 שיר הנושא:  "This Fire" בביצוע פרנץ פרדיננד
 סוגה:  סייברפאנק, מדע בדיוני, פעולה, הרפתקאות, פשע, מותחן, דיסטופיה
 יוצרים:  רפאל ג'אקי
 כותבים:  יושיקי אוסה   מאסהיקו אוטסוקה
 בימוי:  הירויוקי אימאישי   מאסהיקו אוטסוקה   הירומי וקאברישי
 מדבבים:  אאוי יקי קן טומויו קורוסאווה וואטרו טאגקי קנג'ירו טסודה הירושי יאנאקה טומוקו שיאוטה הירוקי טאצ'י יוריקה הינו טאקאקו הונדה מיצ'יקו קיידן קזוהיקו ינואה יסויוקי קסה 
 ארץ מקור:  יפן יפן
 שפות:  יפנית 
 מספר עונות:  1 
 מספר פרקים:  10 
 הפקה
 מפיק:  ברטוסז סזטבור   סאיה אלדר   סאטורו הומה
 מפיקים בפועל:  רפאל ג'אקי   דילן תומאס   טאיקי סקוריי   יושיקי אוסה
 חברת הפקה:  CD Projekt RED   Trigger
 הפצה:  נטפליקס
 עורכים:  מאסטו יושיטייק
 מוזיקה:  אקירה יאמאוקה 
 אורך פרק:  30 דקות
 שידור
 רשת שידור:  נטפליקס
 פורמט (תמונה):  1080p
 פורמט (קול):  5.1 ערוצים
 תקופת שידור מקורית:  13 בספטמבר 2022
 קישורים חיצוניים
 אתר רשמי
 דף התוכנית ב-IMDb
 
Cyberpunk: Edgerunners (ביפנית: サイバーパンク： エッジランナ; בתעתיק לעברית: סַיְיבֵרפָּאנְקוּ: אֵגְ'יִרַאנַה; מסוגנן כ-Cyberpunk: EDGERUNNERS) היא סדרת אנימה יפנית מסוגת הסייברפאנק, המופצת על ידי נטפליקס, אשר מהווה ספין אוף למשחק הווידאו Cyberpunk 2077 מאת CD Projekt RED, אשר בעצמו מבוסס על סדרת משחקי התפקידים השולחניים Cyberpunk מאת מייק פונדסמית'. הסדרה מבוימת על ידי הירויוקי אימאישי, שהיה גם הבמאי של סדרות האנימה טנגן טופה גורן לאגאן (אנ'), קילה לה קיל (אנ') וסרט האנימה פרומר (אנ'). התסריט נכתב על ידי יושיקי אוסה ומאסהיקו אוטסוקה. הסדרה הופקה על ידי אולפני האנימציה Trigger (אנ') בשיתוף עם הסטודיו הפולני CD Projekt RED.
האנימה מתמקדת בעלילה נפרדת ממשחק הווידאו, אשר מתרחשת בשנת 2076, ועוקבת אחר חייו של דייויד מרטינז, ילד-רחוב אשר מנסה לשרוד בעיר הדיסטופית נייט סיטי (מאנגלית: Night City), מגה-עיר אמריקאית עתידנית אשר ממוקמת במדינה החופשית של צפון קליפורניה, אשר מוכרת בתושביה האובססיביים לטכנולוגיה ושינויי גוף. דייויד, אשר לו הרבה מה להפסיד, בוחר לחיות בתור אדג'ראנר (edgerunner) – שכיר חרב אשר מכונה גם "סייברפאנק" (cyberpunk).
העונה הראשונה עלתה לאוויר ב-13 בספטמבר 2022.
דמויות > דמויות ראשיות

דייויד מרטינז (デイビッド) - ילד-רחוב ממחוז סנטו דומינגו, שלומד במערכת החינוך של המגה תאגיד אראסקה. חי עם אמו בדירה במגה בניין H4. לאחר שחווה טרגדיה, דייויד מתקין לעצמו מערכת סנדאוויסטאן רבת עוצמה, מה שהופך אותו לאחד מהאדג'ראנרים של נייט סיטי. לוסי מראה לדייויד את העולם התחתון של העיר והשניים מתחברים לקבוצה של שכירי חרב.
לוסי (ルーシー) - נאטראנרית מנייט סיטי, שמכירה לדייויד את העולם המחתרתי של האדג'ראנרים. היא סגורה וממעטת לדבר על עברה, פרט לעובדה שבליבה שמורה שנאת מוות כלפי תאגיד ארסאקה. מחשיבה את העיר ככלא וחולמת לברוח לירח.
דמויות > אדג'ראנרים

מיין (メイン) - אדג'ראנר ותיק שמנהיג את הצוות אליו מצטרף דייויד. היה אחד מהלקוחות של גלוריה, אמו של דייויד.
דוריו (ドリオ) - בת זוגו של מאיין, וכן סגניתו בפיקוד על הצוות.
קיווי (キーウィ) - הנטראנרית של הצוות, קרת רוח ומחושבת.
פילאר (ピラル) - הטכנאי ומומחה הטכנולוגיה (Techie) של הצוות, אחיה הגדול של רבקה.
רבקה (レベッカ) - אחותו של פילאר, היפראקטיבית ואנרגטית, במיוחד בכל הקשור לשימוש בנשק.
דמויות > דמויות אחרות

גלוריה מרטינז (グロリア) - אמו של דייויד. השניים גרים ביחד במגה-בניין H4 במחוז סנטו דומינגו. עבדה קשה על מנת לפרנס את המשפחה, על מנת שבנה יצליח להגיע לאקדמיית ארסאקה.
פארדיי (ファラデー) - פיקסר נודע ממחוז פסיפיקה ובפועל עובד עם תאגיד מיליטק. קר רוח, ממעט לקיים אינטראקציה עם האדג'ראנרים שלו אך מרבה לנצלם ולשלוח אותם למשימות ריגול תעשייתי כנגד תאגיד ארסאקה היריב.
ריפרדוק (リパードク) - הריפרדוק האלמוני והזקן של המחוז בו חיים דייויד ואמו. ציני, פסימי ועוקצני. עוזר להתקין ולשדרג את ציוד הסייבר של דייויד.
אדם סמאשר (アダム・スマッシャー, "אדם המוחץ") - הסייבורג האימתני שמועסק על ידי תאגיד ארסאקה כיחידת חיסול כנגד אויביו המסוכנים ביותר של התאגיד.
מדבבים

| דמות | מדבבים> בגרסה היפנית | מדבבים> בגרסה האנגלית |
| --- | --- | --- |
| דייויד מרטינז | קנאיצ'ירו "קן" אוהשי | זאק אגילר |
| לוסי | אאוי יוקי | אמי לו |
| מיין | הירוקי טאצ'י | ויליאם סי. סטיבנס |
| דוריו | מיצ'יקו קאידן | מארי ווסטברוק |
| קיווי | טאקאקו הונדה | סטפני וונג |
| פילאר | וואטרו טאגקי | איאן ג'יימס קורלט |
| רבקה | טומויו קורוסאווה | אלכס קזארס |
| גלוריה מרטינז | יוריקה הינו | גלוריה גריואה |
| פארדיי | קזוהיקו יואנה | ג'אנקרלו אספוזיטו |
| ריפרדוק | קנג'ירואו טסודה | בורג' אטיין |
| אדם סמאשר | יוקיהיאו מיסונו | אלק ניומן |
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 13 בספטמבר 2022 | 13 בספטמבר 2022 |
סקירה > פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | Let You Down | יושייוקי קנקו | יושיקי אוסה | 13 בספטמבר 2022 |
אחרי לילה של צפייה בלתי חוקית במחשבות של אחרים, דייויד מתעורר אל המציאות האפורה: דירה עלובה, מכונת כביסה מקולקלת ואם מותשת.
| 2 | 2 | Like A Boy | יואיצ'י שימודריה | יושיקי אוסה, מאסהיקו אוטסוקה | 13 בספטמבר 2022 |
בגוף חדש ומשופר, דייויד שם פעמיו אל האקדמיה כדי לנקום בבריון שהתנכל לו. מאוחר יותר הוא פוגש נערה מסתורית שרוצה לגייס אותו.
| 3 | 3 | Smooth Criminal | מאי אוואדה | יושיקי אוסה, מאסהיקו אוטסוקה | 13 בספטמבר 2022 |
דייויד מוקף בחבורה של אדג'ראנרז פרועים ומבקש להצטרף לצוות שלהם. בינתיים, כוחות מרושעים זוממים לפתות אותו לחזור לאקדמיית ארסאקה.
| 4 | 4 | Lucky You | אקירה פורוקוואה | יושיקי אוסה, מאסהיקו אוטסוקה | 13 בספטמבר 2022 |
דייויד להוט להשתלב בעולם האדג'ראנרז. הוא מבקש ממיין משימה נוספת, אבל מיין שולח אותו לתוכנית אימונים בהדרכתה של לוסי.
| 5 | 5 | All Eyez On Me | קודאי נאקנו | יושיקי אוסה, מאסהיקו אוטסוקה | 13 בספטמבר 2022 |
חברי הצוות מתכננים את המשימה הבאה שלהם. לדייויד יש הצעה חכמה, אבל עד מהרה הוא מגלה שאסור להם לזלזל באדם שאחריו הם רודפים.
| 6 | 6 | Girl on Fire | יושייוקי קנקו | יושיקי אוסה, מאסהיקו אוטסוקה | 13 בספטמבר 2022 |
משהו עובר על מיין, אבל לחברי הצוות יש צרות גדולות יותר: הם חייבים להשיג מידע חיוני מהאסיר שלהם לפני שיהיה מאוחר מדי.
| 7 | 7 | Stronger | טומויוקי מונהירו | מאסהיקו אוטסוקה | 13 בספטמבר 2022 |
עברו כמה חודשים. דייויד, שהפך בינתיים לאדג'ראנר כוכב עם יכולות סייבר משופרות, מוביל צוות משלו למשימה חדשה, ודמות מהעבר פונה אליו עם הצעה לעבודה גדולה.
| 8 | 8 | Stay | יואיצ'י שימודריה | מאסהיקו אוטסוקה | 13 בספטמבר 2022 |
פארדיי תקוע בין ארסאקה למיליטק. לוסי ורבקה מנסות לדבר עם דייויד על השינוי בהתנהגותו, אבל הוא מסרב להקשיב.
| 9 | 9 | Humanity | אקירה פורוקוואה | מאסהיקו אוטסוקה | 13 בספטמבר 2022 |
שוביהּ של לוסי מגלים את האמת על משימתה הסודית ועל עברה האפל. דייויד וחברי הצוות יוצאים להשלים את המשימה של פארדיי, אבל מבינים שמשהו אינו כשורה.
| 10 | 10 | My Moon My Man | קודאי נאקנו | מאסהיקו אוטסוקה | 13 בספטמבר 2022 |
דייויד נחוש להציל את לוסי למרות הסיכון ללקות בסייבר-פסיכוזה, ומסתער על נייט סיטי בעוד סוכני ארסאקה זוממים להשתמש בנשק הקטלני ביותר שלהם.
הפקה

ב-25 ביוני 2020, במהלך הפרק הראשון של אירוע ה-Night City Wire ששודר בסטרימינג בשידור חי דרך האתר Twitch.tv בשעה 19:00 שעון ישראל, הוכרז כי חברת CD Projekt RED חברה לסטודיו האנימציה היפני Trigger ולחברת ההזרמה האמריקאית נטפליקס על מנת ליצור ולהפיק סדרת אנימה המבוססת על יקום משחק הווידאו Cyberpunk 2077, בשם Cyberpunk: Edgerunners, המתוכננת לצאת לאור במהלך שנת 2022. כמו כן הוכרז כי הסדרה תבויים על ידי הירויוקי אימאישי יחד עם מאסהיקו אוטסוקה והירומי וקאברישי, עיצוב הדמויות יבוצע על ידי יו יושינארי והירויוקי קנקו והתאמת התסריט שנכתב על ידי CD Projekt RED יהיה באחריות התסריטאי יושיקי אוסה ומאסהיקו אוטסוקה. פסקול הסדרה הולחן על ידי אקירה יאמאוקה, אשר בעבר עבד על פסקול סדרת משחקי הווידאו Silent Hill. הטיזר לסדרה פורסם ב-8 ביוני 2022 והקדימון הרשמי פורסם ב-1 באוגוסט.
שיר הנושא של הסדרה הוא "This Fire" בביצוע הלהקה הסקוטית פרנץ פרדיננד.